OpenLLM-France/wikimedia huggingface dataset:
# Eduardo Maragoto

Eduardo Xesús Maragoto Sanches (O Barqueiro, 1976) galiziar filologoa da, Santiago de Compostelako Unibertsitatean portugesa irakasten duena. Associaçom Galega da Língua elkartearen presidentea izan zen 2015etik 2023ra.

## Bizitza

Haurtzaroa Feásen (Cariño) eman zuen. Filologia portugesa ikasi zuen Santiago de Compostelako Unibertsitatean. Erreintegrazionista aktiboa da, Movimento Defesa da Línguaren sorreran eta Novas da Galiza aldizkariko eta Portal Galego da Língua webguneko erredakzio-kontseiluan parte hartu du. 2015ean Associaçom Galega da Língua elkartearen presidente hautatu zuten lehen aldiz, eta 2019an berriro aurkeztu zen. 2017tik aurrera Galego de Todo o mundo saioa aurkezten du Nós TV telebista katean.

## Lanak
### Liburuak

* Manual Galego de Língua e Estilo (Mauricio Castro Lopes eta Beatriz Peres Bieitesekin batera, 2007)
* Como ser reintegracionista sen que a familia saiba. 30 leccións prácticas para aproximar o teu galego do portugués e non desobedecer a normativa oficial (2013)

### Artikuluak

* Critérios para orientar a ortografia da língua do val de Xálima (Antonio Corredera Plaza eta José Luis Martín Galindorekin batera, 2017)
* Por que reaparece Carvalho Calero? (2020)

### Filmak

* Entre línguas (João Aveledo eta Vanessa Vila Verderekin batera, 2010)
* Em companhia da morte (João Aveledo eta Vanessa Vila Verderekin batera, 2012)

## Erreferentziak

* ↑ (Galizieraz) «Profesorado do departamento de portugués da EOI de Santiago de Compostela» edu.xunta.gal (Noiz kontsultatua: 2024-06-05).
* ↑ (Galizieraz) «Eduardo Sanches Maragoto» Vieiros (Noiz kontsultatua: 2024-10-05).
* ↑ (Galizieraz) «Eduardo Maragoto, candidato á presidencia da AGAL» Nós Diario 2015-09-24 (Noiz kontsultatua: 2024-10-05).
* ↑ (Portugesez) «Uma nova equipa assume a direção da AGAL» PGL 2023-07-09 (Noiz kontsultatua: 2024-10-05).
* ↑ (Galizieraz) «Sanches Maragoto, elixido novo presidente da AGAL» Praza Pública 2015-10-25 (Noiz kontsultatua: 2024-10-05).
* ↑ (Galizieraz) «Eduardo Maragoto recuncará como presidente da AGAL» Nós Diario 2019-11-08 (Noiz kontsultatua: 2024-10-05).
* ↑ (Galizieraz) «Nasce “Galego de Todo o Mundo”, um programa de reflexom linguística para a Galiza e a Lusofonia» Nós Televisión 2020-07-02 (Noiz kontsultatua: 2024-10-05).
* ↑ (Gaztelaniaz) Conde, Jesús. «La Fala, la lengua que conserva Sierra de Gata, busca unificar su ortografía para mantenerse viva» El Diario 2015-08-20 (Noiz kontsultatua: 2024-10-05).
* ↑ (Gaztelaniaz) Gómez, Joel. «Un profesor de la Escola de Idiomas elabora una ortografía para la Fala extremeña» La Voz de Galicia 2015-08-15 (Noiz kontsultatua: 2024-10-05).
* ↑ (Galizieraz) «O CGAI estrea o ciclo Off OFF Galicia con Em Companhia da Morte» Academia Galega do Audiovisual 2012-09-21 (Noiz kontsultatua: 2024-10-05).
* ↑ (Galizieraz) «Em companhia da morte. Vanessa Vilaverde, João Aveledo e Eduardo Maragoto, 2012» CGAI 2012-09-22 (Noiz kontsultatua: 2020-02-17).

## Kanpo estekak

* Datuak: Q59511731
# Eduardo Martínez Balmaseda

Eduardo "Edu" Martínez Balmaseda (Logroño, 1990eko maiatzaren 5a -) espainiar saskibaloi jokalaria da. Hegaleko dabil LEB Oroko RETAbet Bilbao Basket taldean.

## Ibilbidea

* CB Estudiantesen harrobia
* CB Estudiantes (2011-2012)
* Club Baloncesto Breogán (2012-2013)
* Club Ourense Baloncesto (2013-2015)
* San Pablo Inmobiliaria Burgos (2015-2018)
* RETAbet Bilbao Basket (2018-)
* Datuak: Q12387279
* Multimedia: Edu Martínez / Q12387279
# Eduardo Magaña

Eduardo Magaña (Mérida, 1984ko martxoaren 10a) arkularia da. Mexiko ordezkatu zuen 2004ko Udako Olinpiar Jokoetan.

## Erreferentziak

* ↑ Eduardo Magaña

## Kanpo estekak

* Datuak: Q5340524
# Eduardo Martiria

Eduardo Martiria (antzinako ingelesez: Eadweard, ēadweard ahoskatua; c. 962-Corfe gaztelua, Dorset, 978ko martxoaren 18a) anglo-saxoien erregea izan zen, 975-978 bitarteko urteetan. Edgar Baketsuaren semea. Elfridak, bere amaginarrebak, hilarazi zuen gazterik.

## Erreferentziak

* ↑ Lur entziklopedietatik hartua.
* Datuak: Q192920
* Multimedia: Edward the Martyr / Q192920
# Ehun eroale

Ehun eroalea landare ehun mota konplexuenak da. Ehun honen zelulek landareen ehun guztien artean bereizte mailarik handiena dute eta landarearen gorputz osoan barrena elikagai disolbatuak garraiatzen berezituta daude. Eboluzioari dagokionez, pteridofitoetan agertzen dira, hau da, lehorrera guztiz egokitzea lortu zuten lehenengo landareetan.
Bi ehun eroale mota daude: xilema eta floema. Biek osatzen dute landarearen sistema baskularra edo eroalea.
* Xilema, egun egurtsu edo egurra, landareetako ura eta gatz mineral disolbatuak (izerdi landugabea) garraiatzen dituen ehun eroalea da. Bi xilema mota daude: xilema primarioa, hasierako meristemotik sortua eta xilema sekundarioa: kanbiumaren jardueraren ondorioz sortzen da lodieran hazkunde sekundarioa duten landareetan. Osatzen duten zelulak hauek dira: elementu eroaleak edo trakeakoak, xilema zuntzak eta parenkima laguntzearen zuntzak. Landare egurtsuetan, xilema zaharrak garraioan parte hartzen du eta hazkundearen landarearen euskarri modura jokatzen duen ehuna bihurtzen da: zura. Zuhaitz bati adina zehazteko, urtero udaberrian eta udan sortzen diren xilema eraztunak zenbatzen dira, esklerizatu.
* Floema, ehun bahea, ehun liberiarra edo liberra fotosintesian sintetizatu diren substantzia (izerdi landua) garraiatzen dituen eta landarearen organo guztietara banatzen duen ehuna da. Bi floema mota daude: floema primarioa, hasierako meristemotik sortua eta floema sekundarioa, kanbiumaren jardueraren ondorioz sortzen dena lodieraren hazkundean. Floemak, xileramerreantzera, zenbait zelula mota ditu: elementu baheak, zelula laguntzaileak, parenkimak, zuntzak eta esklereidak. Landare angiospermoetan zelula lagungarri nukleodunak ageri dira hodietara lotuta plasmodeoen bitartez.

## Ikus, gainera

* Ehunak

## Kanpo estekak

* Datuak: Q11704282
# Ehun Urteko Bigarren Gerraldia

Ehun Urteko Bigarren Gerraldia hainbat historialarik erabilitako esapidea da, 1689 eta 1815 bitartean Erresuma Batuaren eta Frantziaren arteko gatazkak deskribatzeko. Ehun Urteko Gerra esapideak bezala, honako termino hau ere ez dagokio gatazka armatu bakar bati, borrokalari nagusi horien arteko gerra-egoera iraunkor bati baizik. Izan ere, honela munduaren gaineko nagusitasunerako Erresuma Batuaren eta Frantziaren arteko norgehiagoka azpimarratzen da.
Bien arteko gerretan XVIII. mendean beste herrialde europarrek ere parte hartzen zuten, zenbait aliantzaren ondorioz. Baina, Aliantza Laukoitzaren Gerran izan ezik, gainerako guztietan Frantzia eta Erresuma Batua etsaiak izan ziren. Gerra horietako batzuk, Zazpi Urteko Gerra esaterako, mundu gerratzat jo izan dira, eta borroka batzuk Indian, Ameriketan eta mundu osoko itsasoetan gertatu ziren.

## Gatazka zabalean sartutako gerrak

* Bederatzi Urteko Gerra (1688–1697)
* Espainiako Ondorengotzaren Gerra (1701–1714)
* Austriako Ondorengotzaren Gerra (1742–1748)
* Frantsesen eta Indiarren Gerrak (1688–1763)
* Zazpi Urteko Gerra (1756–1763)
* Estatu Batuetako Independentziaren Gerra (1775–1783)
* Frantziako Iraultzako Gerrak (1792–1802)
** Lehen Koalizioa (1792–1797)
** Bigarren Koalizioa (1798–1802)
* Napoleondar Gerrak (1803–1815)
** Iberiar Penintsulako Gerra (1808–1814)
** Ehun Egunak (1815)

## Oin oharrak

* ↑ Buffinton, Arthur H. The Second Hundred Years' War, 1689-1815. New York: Henry Holt and Company, 1929.
* ↑ Crouzet, Francois. "The Second Hundred Years War: Some Reflections". French History 10 (1996), pp. 432-450.
* ↑ Scott, H. M. Review: "The Second 'Hundred Years War' 1689-1815". The Historical Journal 35 (1992), pp. 443-469.

## Kanpo estekak

* Datuak: Q233559
# Ehun Zutabeen Aretoa

Ehun Zutabeen Aretoa (katalanez Sala de les Cent Columnes) Kataluniako Bartzelona hiriburuan dagoen larogeitasei zutabedun areto bat da, honek Güell parkeko plaza handia sostengatzeko du. Antoni Gaudík hein ere eraikitzera iritsi ez zen bizitegi-hiri baten merkatu leku izateko asmoz gauzatu zuen.

## Iruditegia

* Eskaileraren ikuspegia.
* Aurreladea.
* Zutabeak.
* Zutabeak.
* Zeramikazko mosaikoez beteriko sabaila.
* Sapaila.
* Sapaila.
* Teilatuko eserlekuak.
* Gargolak.

## Ikus gainera

* Güell parkea

## Kanpo estekak

* Datuak: Q594601
* Multimedia: Sala hipòstila (Parc Güell) / Q594601
# Ehun babesle

Ehun babeslea landareen ehun mota da, kanpoko azala estali eta babesleten duena, edo landarearen barrualdean ehun batuk eta beste batzuk banatzen duena. Zelulen artean ez dute hutsarterik. Lau ehun babesle mota daude: epidermisa, exodermisa, endodermisa eta suberra.
* Epidermisa: landareen gorputza estaltzen duen zelula geruza jarraitua eta, gehienetan, bakarra da. Kanpokoalde guztia (sustraiak izan ezik) substantzia iragazkor batez bustia dago: kutina. Kutinak kutikula izeneko geruza garden bat eratzen du eta geruza horri esker epidermisak ez ditu ur eta gasak iragazten. Kutikularen gainena argizaria ezar daiteke. Bere zelulek ez dute kloroplastorik. Epidermiseko zelula batzuk luzatu edo zatitu egin daitezke eta ileak edo trikomak eratu. Funtzio desberdinak dituzte ile horiek: zurgatu, babestu, eutsi.
* Exodermisa: landare gimnospermo eta angiospermo helduek sustraietan duten ehun berezia da. Aldez aurretik dagoen ehun baten (gehienetan parenkima bat) zelula suberifikatu egiten direlako sortzen da. Zelula biziek osatzen dute.
* Endordermisa: normalean zelula biziduen geruza bakar batez osaturiko barnealdeko ehun bat da. Sustraietan ehun eroaleak eta parenkima periferikoak banatzen dituen zilindroa eratzen du. Zelula gazteek laguntza bat eramaten dute horma erradial eta zeharkakoetan: Casparyren banda. Zurtoinetan nekez azaldu. Kambium eta Felogenoa babestu eta banatzen du.
* Suberra: Felogenoaren eta sustrai zaharren ondorioz sortzen da. Hilda eta airez beterik dauden zelulak elkarren ondoan ezartzen dira euren artean hutsarterik utzi barik eta horrela, ura eta gasari iragazten uzten ez dien geruza osatzen dute. Iragazkortasun hori dela eta, suberra duten landareetan gas eta ur trukaketa egiteko lentizelak erabitlztzen dira: zelula bizen kordoiak dira, kortxoko zelulen artean sartuta daude eta barruko ehun biziak kanpokoekin lotzen dituzte. Suberra orbainketa ehuna ere bada. Artelatzean oso garatua dago eta hortik dator zuhaitz horren izen zientifikoa : Quercus suber.

## Ikus, gainera

* Ehunak

## Kanpo estekak

* Datuak: Q12256578
# Ehun eta bederatzi

Ehun eta bederatzi (109) ehun eta zortziaren ondoren eta ehun eta hamarraren aurretik doan zenbaki osoa da.

## Kanpo estekak

* Datuak: Q604950
* Multimedia: 109 (number) / Q604950
# Ehun Pareak

Ehun Pareak Baionako Kontseilu Nagusiaren izena da. Erakundea Ingalaterrako errege Joan Lurgabearen eta Akitaniako dukearen garaian abiarazi zen, 1215eko apirilaren 12an. Arroxelari emaniko hiri-gutun berbera eman zion Baionari.
Honela banatzen ziren Ehun Pareak: alkatea, hamabi zinegotzi, hamabi kontseilari eta hirurogeita hamabost pare. Ehun Pareen bilerak centeye edo zendea izena zuen (latinez: centena). Baionako lurjabeak eta burgesak ziren Ehun Pareen elkarteko kideak eta beren artean aukeratzen zituzten alkatea, kontseilariak eta zinegotziak. Ehun Pareek Baionako legeak eta araudiak egiten zituzten, eta haien kargu zegoen justiziaren administrazioa.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12256577
# Ehun baskular

    Artikulu hau landareen ehun baskularrari buruzkoa da; animalien ehun baskularra gaitzat duena beste hau da: «Zirkulazio-aparatu»
Botanikan, ehun baskularra landare-ehun konplexu mota bat da, hainbat zelula eta osagai motaz osatua, eta landare baskularretan dagoena. Ehun baskularraren oinarrizko osagaiak xilema eta floema dira. Xilema landarean zehar ura eta gatz mineral disolbatuak garraiatzen dituen egitura bat da. Zelulek eta fotosintesiek egindako izerdia garraiatzen du floemak. Ehun baskularrari lotuta daude, halaber, bi meristema: cambiuma eta felogenoa. Landare baten barruko ehun baskular guztiek ehun baskularraren sistema osatzen dute.
Ehun baskularreko zelulak normalean luzeak eta meheak izaten dira.

## Erreferentziak

* ↑ Valla, Juan J.. (2007). Botánica. Morfología de las plantas superiores.. (20. argitaraldia) Buenos Aires: Hemisferio sur, 352 or. ISBN 950-504-378-3..

## Kanpo estekak

* Datuak: Q968604
# Ehun eta bat

Ehun eta bat (101) ehunaren ondoren eta ehun eta biaren aurretik doan zenbaki osoa da.

## Kanpo estekak

* Datuak: Q445822
* Multimedia: 101 (number) / Q445822
# Esteribarko Bide Berri

Esteribarko Bide Berri Espainiako Alderdien Legea onartu ondoren Esteribarren sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 180 izan ziren boto nuluak, emandako botoen %22,25.

## Ikus, gainera

* Espainiako Alderdien Legea

## Kanpo estekak

* Datuak: Q12257298
# Esterkorita

Esterkorita mineral bat da.

## Ezaugarriak

Esterkorita elementu kimiko mineralaren formula kimikoa hau da: . Sistema triklinikoaren arabera sortzen ditu kristalak.

## Erreferentziak

* 1 2 (Ingelesez) «Stercorit: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q3973238
* Multimedia: Stercorite / Q3973238
# Esterlines kalea

Esterlines kalea :
| Donostia, Parte Zaharra ||
| Esterlines kalearen irudia. ||
| Herrialdea Lurraldea | Euskal Herria Gipuzkoa |
| Esterlines kalea Esterlines kalea Esterlines kalea ||
| Koordenatuak: | 43°19′22.7″N 1°59′04.3″W﻿ / ﻿43.322972°N 1.984528°W﻿ / 43.322972; -1.984528 |
Esterlines kalea Donostiako Parte Zaharreko kalea da. Narrika kaletik San Jeronimo kalearaino doa. Erdian plaza antzeko espazioa du. Parte Zaharreko Osakidetzaren anbulategia kale honetan dago.

## Kale historikoa

1566ko erroldan agertzen zen kale honen izena, baita 1630eko ordenantzetan.

## Izenaren jatorria

Kale honen izen bitxia argitzeko hipotesi desberdinak azladu dira. Ziuraski onartuena Pablo Altzolarena dugu. Idazle honek lotzen du izen hori Donostian Hansako Ligaren merkatarien presentziarekin. Alzolaren arabera ingelesek Erdi Aroan Hansako merkatariei "esterlings" izena ematen zieten jatorri hori bai zuen garaiko libera esterlina. Euskaldunek merkatari harreman handiak izan zituzten alemaniarrekin; hauek Ipar Europako komertzioaren monopolioa zuten eta Euskal Herrian, bestetik, Donostia, Bilbo baino zaharrago izanik, Bizkaiko golkoaren trafiko-gune nagusia zen. Hansa ligako merkatariek Donostiarekin harreman zuzenak izan zituzten eta, agian, Esterlines kalean biltegi edo ostatu baten bat izango zuten. Juan Ignacio Gamon historialariak horretaz zera baieztatu zuen (Historia de Renteria): esterlina oso txanpon ugaria zen Donostian.

## Erreferentziak

* ↑ http://www.donostia.org/calles.nsf/de162e902da422cbc1256b7a002ce5c4/3bf644d5f6787ec0c125701800514ebf?OpenDocument

## Kanpo estekak

* (Gaztelaniaz): Kalearen ezaugarriak Donostiako Udalaren webgunean.
* Datuak: Q25474272
* Multimedia: Calle Esterlines, Donostia-San Sebastián / Q25474272
# Esteribarko Talde Independente

Esteribarko Talde Independente Esteribar Nafarroa Garaiko udalerriko hauteskunde-elkartea da.
Esteribarren alderdi nagusietako bat da, eta 1995etik ari da alkate lanetan, bi legegintzalditan izan ezik.

## Emaitzak

Eremu txikiko alderdia denez, ez dago egitura handirik. Hauek dira ETIak Esteribarko udal hauteskundeetan lortutako emaitzak:
| Hauteskundeak | Zerrendaburua | Zinegoztiak | Alkatea |
| 1995 | Francisco Borda Garde | 4 | Francisco Borda Garde (ETI) |
| 1999 | Francisco Borda Garde | 5 | Francisco Borda Garde (ETI) |
| 2003 | Francisco Borda Garde | 9 | Francisco Borda Garde (ETI) |
| 2007 | Francisco Borda Garde | 3 | Francisco Borda Garde (ETI) |
| 2011 | Francisco Borda Garde | 2 | Jose Luis Larraintzar Eugi (Aldaketa) |
| 2015 | Matilde Añon Beamonte | 3 | Mikel Gastesi Zabaleta (EH Bildu) |
| 2019 | Matilde Añon Beamonte | 3 | Matilde Añon Beamonte (ETI) |

## Ikus, gainera

* Esteribar

## Kanpo estekak

* Datuak: Q108421507
# Esteribarko udaletxea

Esteribarko udaletxea Esteribar nafar udalerriko udaletxea da.
Esteribarko Udalaren egoitza da eta Zubiri kontzejuan kokatuta da.

## Historia

Eraiki berria, 1950. urte inguruan egina eta erabilera askotarako erabilia. Errepidearen oinean dago. Bala-oinplanoa, bi goragune eta atikoa ditu. Bere arkitektura bolumen eta forma joko batean oinarritzen da, gune horretako berezitasunetik nabarmen ezberdina dena.

## Erreferentziak

* Nafarroako Entziklopedia Handia | ESTERIBAR. (Noiz kontsultatua: 2021-10-29).

## Ikus, gainera

* Esteribar

## Kanpo estekak

* Datuak: Q109319723
# Esterilizazio (ugalketa)

    Artikulu hau gizakien esterilizazioari buruzkoa da; animalia eta landareen ugalketa-ahalmenaren deuseztapena gaitzat duena beste hau da: «Zikiratze»
Gizakien esterilizazioa emakume eta gizonen ugalketa modu iraunkor eta gehienetan itzuliezinean eragozteko teknika medikoen multzoa da, kirurgiko eta ez-kirurgikoak, hala nola basektomia, gizonezkoen kasuan, eta tronpen lotura emakumeen kasuan.

## Ikus, gainera

* Kastrazio

## Kanpo estekak

* Datuak: Q324503
* Multimedia: Sterilization (birth control) / Q324503
# Erabilgarri (kontabilitatea)

Kontabilitatean, aktibo erabilgarria edo, besterik gabe, erabilgarria, berehalako likidezia duten aktiboak dira, hala nola eskudirua eta bankuetako kontu korronte eta gordailu likidoak.
Erabilgarrian oinarritzen den finantza-ratio bat erabilgarritasun- edo eskuragarritasun-ratioa da, honela kalkulatzen dena:
             Erabilgarritasuna=(Erabilgarria/Pasibo korrontea)*100
Ratio honek epe laburreko pasiboaren zenbateko portzentajea ordaindu daitekeen adierazten du. 0.3-0.4 izaten da ratio honen neurri egokia.

## Kanpo estekak

* Datuak: Q25478549
# Erabilgarritasun

    Artikulu hau produktu eta zerbitzuen ezaugarriari buruzkoa da; kontabilitatea gaitzat dutenak beste hau da: Erabilgarri (kontabilitatea).
Erabilgarritasuna produktu edo zerbitzu batek erabiltzeko duen erraztasuna, azkartasuna eta erosotasuna neurtzen dituena da.
* Enpirikoa da, ez delako iritzietan oinarritzen, erabilgarritasun probetan baizik.
* Erlatiboa da, emaitza ez delako ez ona, eta ez txarra ere. Helburu batzuk betetzean edo antzeko sistema batzuekin alderatzean datza.
Erabilgarriasuna aplikazio informatiko batekin (software) edo tresna batekin (hardware) lotu daiteke.

## Kanpo estekak

* Datuak: Q216378
* Multimedia: Usability / Q216378
# Erabilera bakarreko jaurtiketa sistema

Erabilera bakarreko jaurtiketa sistema, espaziora karga erabilgarri bat garraiatzeko erabilera bakarreko ibilgailu bat erabiltzen duen jaurtiketa-sistema bat da.
Erabilera bakarreko sistemetan erabiltzen diren ibilgailuak behin bakarrik erabiltzeko diseinatuak izan dira (adibidez, hegaldi bakar batean deseginak dira), eta jaurtiketaren ondoren bere osagaiak ez dira berreskuratzen. Normalki, ibilgailuak suzirien bainbat etapa osatzen dituzte, ibilgailuak garaiera eta abiadura handiagoa beteganatzen duten heinean deseginak doazelarik.
# Erabili eta botatzeko sardexka

Erabili eta botatzeko sardexka zurezko edo plastikozko sardexka txikia da, janari lasterreko hornitzaileek oparitzen dutena, arrain zatiekin, patata frijituekin, currywurstekin eta antzekoekin, eta jateko erabiltzen da. Erabili eta botatzeko sardexkak bereziki diseinatuta daude hatzak garbi mantentzeko, gantzatik, saltsatik, maionesatik eta beste batzuetatik, eta, aldi berean, behar bezain merkeak dira erabili ondoren botatzeko. Horrela, hornitzaileei ohiko sardexkak biltzeko eta garbitzeko behar den eskulanaren kostua aurrezten diete. Hori ondo egokitzen da janari lasterraren irudiarekin, beste nonbaitera garraiatzeko eta kontsumitzeko produktu mota gisa.

## Kanpo estekak

* Datuak: Q429755
* Multimedia: Chip forks / Q429755
# Erabilera-balio

Erabilera-balioa saldutako ondasun edo zerbitzu baten balioa da, haren erabilerak kontsumitzaileari ematen dion satisfazioaren arabera. Ondasun edo zerbitzu horren baldintza naturalek zehazten dute. Ekoizpen kapitalistako edo salgaien ekoizpeneko sistema batean, truke-baliotik bereizi behar da; izan ere, azken hori merkantzia ekoizteko sozialki beharrezkoa den lan-kantitateak zehazten du (hau da, balorazio-lan teoria marxistaren arabera), eta erabilera-balioa objektuaren berezko ezaugarriek eta ezaugarri horien arabera ematen zaion erabilera espezifiko eta zehatzak zehazten dute.

## Erreferentziak

* ↑ Euskalterm: [Hiztegi terminologikoa] [1999]

## Kanpo estekak

* Datuak: Q1497178
# Erabilera erlijiosoko ontzi

Erabilera erlijiosoko ontzi, erlijio-erritualetarako erabili izan den zeramika-pieza, edo erlijiosoek erabili izan dutena. Erabilera erlijiosoko ontziak dira, adibidez, argiontzia, kofradiako pitxerra, aguamanila, koilara-ontzia eta moja-platera.

## Erreferentziak

* ↑ Zeramika hiztegia. Eusko Jaurlaritza, 43 or..

## Kanpo estekak

* Datuak: Q65215972
# Erabili eta botatzeko edalontzi

Erabili eta botatzeko edalontzia elikadura-ontzia da, edateko erabiltzen dena eta erabili ondoren botatzen dena. Ohikoenak paperez, plastikoz eta aparrez fabrikatzen dira, poliestireno hedatuarekin egindako azken horiek, plastikozkoak polipropilenoz egiten diren bitartean. Kontsumoaren fenomenoari lotuta, etxeko hondakinen ohiko iturria da; izan ere, balioztatu dute batezbesteko familiak urtero erabili eta botatzeko 70 edalontzi inguru baztertzen duela.

## Tipologia

* Erabili eta botatzeko paperezko edalontzi
* Erabili eta botatzeko plastikozko edalontzi
* Erabili eta botatzeko aparrezko edalontzi

## Kanpo estekak

* Datuak: Q16639345
* Multimedia: Disposable cups / Q16639345
# Elisabet Viseukoa

Elisabet Viseukoa (1459 – 1521) Portugalgo infanta izan zen, Bragantzako dukearekin ezkondua.

## Biografia

Fernando Beja eta Viseuko Dukearen eta Beatriz Aveiroko infantaren alaba zen. Aitaren aldetik, Eduardo I.aren eta Leonor de Aragoikoaren biloba zen. Amaren aldetik, berriz, Joan infantearen (Portugalgo Juan I.aren semea) eta Elisabet Barceloskoaren (Alfontso I.a Bragantzako dukearen alaba) biloba zen.
Neba-arreba zituen: Joan I.a eta Diego I.a Viseuko dukeak, Leonor Viseukoa edo Portugalgoa erregina eta Manuel I.a Portugalgo erregea.
Fernando II.a Bragantzako dukearekin ezkondu zen 1472an, eta lau seme-alaba izan zituzten:
* Felipe, haurtzaroan hil zena;
* Jaime (1479-1532), Braganzako 4. dukea izan zen, Jaime I.a izenarekin;
* Dionisio (1481-1516), Lemoseko kondea izan zena ezkontzagatik;
* Margarita

## Kanpo estekak

* Datuak: Q6078156
* Multimedia: Isabella of Viseu / Q6078156
# Elisabeta Guzganu-Tufan

Elisabeta Guzganu-Tufan (Bukarest, 1964ko abuztuak 8) errumaniar floretista bat da.

## Kirol karrera

Errumaniar floretista honek 1984ko Udako Olinpiar Jokoetan Los Angelesen parte hartu zuen taldekako florete proban Monika Weber-Koszto, Rozalia Oros, Marcela Moldovan-Zsak eta Aurora Danekin, zilarrezko domina lortuz. Banakako proban laugarren amaitu zuen. Seulen ospatu ziren 1988ko Udako Olinpiar Jokoetan bederatzigarren amaitu zuen banakako florete proban. Bartzelonan ospatu ziren 1992ko Udako Olinpiar Jokoetan brontzezko domina lortu zuen taldekako florete proban Reka Zsofia Lazăr-Szabo, Claudia Grigorescu, Laura Cârlescu-Badea eta Roxana Dumitrescu taldekide zituela. Banakako florete proban hogeitabatgarren amaitu zuen. 1987ko Munduko Eskrima Txapelketan urrezko domina lortu zuen banakako florete proban.
* Datuak: Q2603280
* Multimedia: Elisabeta Guzganu-Tufan / Q2603280